Likumprojekts

**Par Ekonomiskās sadarbības un attīstības organizācijas Konvenciju par ārvalstu amatpersonu kukuļošanas apkarošanu starptautiskajos biznesa**

**darījumos**

**1.pants.** Ekonomiskās sadarbības un attīstības organizācijas 1997.gada 21.novembra Konvencija par ārvalstu amatpersonu kukuļošanas apkarošanu starptautiskajos biznesa darījumos (turpmāk – Konvencija) ar šo likumu tiek pieņemta un apstiprināta.

**2.pants.** Saskaņā ar Konvencijas 4.panta 3.punktu atbildīgā iestāde par konsultācijām par jurisdikcijas jautājumiem pirmstiesas procesa laikā ir Ģenerālprokuratūra un iztiesāšanas laikā vai pēc sprieduma spēkā stāšanās ir Tieslietu ministrija.

**3.pants.** Saskaņā ar Konvencijas 9.pantu atbildīgā iestāde par savstarpējās palīdzības lūgumu nosūtīšanu un saņemšanu pirmstiesas procesā ir Ģenerālprokuratūra un pēc lietas nodošanas tiesai Tieslietu ministrija.

**4.pants.** Saskaņā ar Konvencijas 10.pantu atbildīgā iestāde par pieprasījumu par personas izdošanu nosūtīšanu vai saņemšanu ir Ģenerālprokuratūra.

**5.pants.** Ārlietu ministrija paziņo Ekonomiskās sadarbības un attīstības organizācijas Ģenerālsekretāram par 2., 3. un 4.pantā minētajām atbildīgajām iestādēm.

**6.pants.** Konvencija stājas spēkā tās 13.pantā 2.punktā noteiktajā laikā un kārtībā, un Ārlietu ministrija par to paziņo oficiālajā izdevumā „Latvijas Vēstnesis”.

**7.pants.** Likums stājas spēkā nākamajā dienā pēc tā izsludināšanas. Līdz ar likumu izsludināms Konvencijas teksts angļu valodā un tā tulkojums latviešu valodā.

Tieslietu ministrs J. Bordāns

Iesniedzējs:

tieslietu ministrs J. Bordāns

27.12.2013. 10:52

189

D.Spūle, 67036733, dina.spule@tm.gov.lv